**Dániel Tőzsér** (d. 12 may 1985, Szolnok ) — Macarıstanın keçmiş milli futbolçusudur. O, yarımmüdafiə mövqeyində çıxış edib.

Klub karyerası
--------------

### Debrecen

Dániel Tőzsér futbolçu karyerasına Debrecen gəncliyində başlayıb. Gənc futbolçu bir dəfə rəsmi matçda Debrecen komandasının formasını geyinib.

### Qalatasaray

Tőzsér 2003-cü ildə 17 yaşında Qalatasaray infrastrukturuna transfer olunub. Lakin o, burada qaldığı il ərzində A komandası ilə heç bir rəsmi oyun keçirməyib. 2003-2004 mövsümünün sonunda Tőzsér Macarıstanın Ferencváros klubu ilə peşəkar müqavilə imzaladı.

### Ferencvaros

Tőzsér Ferencváros klubunda uğurlu 2 mövsüm keçirdi və burada ilk dəfə peşəkar müqaviləsini imzaladı. Komandanın baş məşqçisi Bobbi Davison Tőzsér haqqında fikirlərini *"Macarıstanlı Frenk Lempard"* sözü ilə ifadə edir. Tőzsér bu komandada ümumilikdə 54 matçda çıxış edib və 3 qol vurub.

### AEK Afina

Tőzsér 45 matçda AEK formasını geyinib və bu matçlarda 3 qol vurub. AEK-in keçmiş baş məşqçisi Llorenç Serra Ferrer bildirib ki, Tőzséri böyük istedad və gözəl gələcək gözləyir. Tőzsér burada oynayarkən 88 nömrəli formanı geyinib. O, komandanın heyətində ilk qolunu OFI Crete ilə oyunda vurdu. Tőzsér AEK forması ilə UEFA Çempionlar Liqasında da oynadı və Anderlecht ilə oynadığı matçda matçın oyunçusu seçildi. Bu matçdan sonra "Anderlext" AEK-ə Tőzsér almaq üçün təklif etsə də, klub bu təklifi rədd edib. O, Çempionlar Liqasında Hearts ilə oynanılan matçda Nikos Liberopoulosun qoluna assistentlik edib. Tőzsér Afinadakı 2 ildən sonra Belçikanın "Rasinq Genk" klubuna keçdi.

### Genk

5 iyun 2008-ci ildə Genk Dániel Tőzsér ilə 4 illik müqavilə imzaladığını açıqladı. Yunanıstanın müxtəlif qəzetlərində Belçika klubunun AEK-ə 1.500.000 avro transfer haqqı ödədiyi yazılıb. Burada Tőzsér milli komandadakı dostu Balázs Toth ilə oynamağa başladı. TSőzsér Genkdə yaxşı çıxış edərək yenidən milli komandaya seçiləcəyinə ümid etdiyini bildirib. O, "Genk"lə Pro Liqada çempion olmaq istədiyini də əlavə edib. O, avqustun 16-da "Porto" ilə qarşılaşmada komandanın kapitanı olub. 21 iyul 2011-ci ildə R. Standard de Liege ilə oynanılan matçdan sonra Belçika Superkuboku qeyd olundu. 1:0 hesabı ilə başa çatan matçda yeganə qolu Tőzsér vurub. . 23 avqust 2011-ci ildə Tőzsér və onun həmyerlisi Köteles komandalarının 2011-12 UEFA Çempionlar Liqasının qrup mərhələsinə yüksəlməsində mühüm rol oynadılar. Genk Maccabi Hayfa ilə seçmə mərhələsində penaltilərdən sonra 4-1 qalib gəldi. . 13 sentyabr 2011-ci ildə Tőzsér UEFA Çempionlar Liqasının qrup mərhələsində "Valensiya" ya qarşı debüt etdi. Qarşılaşma qolsuz başa çatıb.

Milli komanda karyerası
-----------------------

Tőzsér ilk dəfə 2005-ci il dekabrın 14-də Meksika ilə qarşılaşmada milli formanı geyinib. Tőzsér Macarıstan formasını 20 dəfə geyinib və bu forma ilə 1 qol vurub. O, yeganə qolunu 2008-ci ildə Avropa Futbol Çempionatının seçmə mərhələsində Maltaya qarşı cərimə zərbəsindən vurub.

Şəxsi həyat
-----------

Tőzsér 21 iyun 2008-ci ildə Zsanett Lénárt ilə evləndi.  3 sentyabr 2011-ci il tarixində səhərlər TV-də yayımlanan futbol proqramının *Soccer AM* proqramının qonağı olmuşdur.

Mənbə
-----

1. ↑  Dániel Tőzsér // Transfermarkt (çd.). 2000.
2. ↑  Daniel Tözsér // As (isp.). Madrid: Grupo PRISA, 1967.
3. ↑  "Genk edge Standard to win first Super Cup". UEFA. 21 Temmuz 2011. 16 Nisan 2015 tarixində arxivləşdirilib. İstifadə tarixi: 4 Aralık 2011.
4. ↑  "Köteles shines as Genk defeat Haifa on penalties". UEFA. 23 Ağustos 2011. 20 Eylül 2015 tarixində arxivləşdirilib. İstifadə tarixi: 4 Aralık 2011.
5. ↑  "Genk and Valencia draw a blank". UEFA. 13 Eylül 2011. 1 Ekim 2015 tarixində arxivləşdirilib. İstifadə tarixi: 4 Aralık 2011.
6. ↑  "Point against Valencia pleases Genk's Buffel". UEFA. 13 Eylül 2011. 22 Şubat 2014 tarixində arxivləşdirilib. İstifadə tarixi: 4 Aralık 2011.
7. ↑  ""Tozser 1st Goal in National Football Team"". 17 Ekim 2013 tarixində arxivləşdirilib. İstifadə tarixi: 4 Aralık 2011.
8. ↑  "Dániel Tőzsér - Sztárlexikon". starity.hu. 19 Aralık 2015 tarixində arxivləşdirilib. İstifadə tarixi: 4 Aralık 2011.